nahid-hub/BLUGE-bengali-wikipedia-section-title-prediction huggingface dataset:
সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করার সুযোগ পেয়েছিলেন জর্জ থম্পসন। ২৭ মে, ১৯০৯ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটেছিল তার। এজবাস্টন ক্রিকেট গ্রাউন্ডে ইংল্যান্ডের পক্ষে খেলার সুযোগ লাভ করেন। তবে, জর্জ হার্বার্ট হার্স্ট ও কলিন ব্লাইদের বোলিং তোপের কারণে তাকে আর বল হাতে নিতে হয়নি।

পরবর্তীতে শীতকালে ম্যাটিং উইকেটে সতর্ক দৃষ্টির কারণে দক্ষিণ আফ্রিকান গুগলি বোলারদের বিপক্ষে তার সাথে আর কেবলমাত্র জ্যাক হবসই সফল হয়েছিলেন।

সঠিক অনুচ্ছেদ শিরোনাম কোনটি?
titleA. খেলার ধরন
titleB. টেস্ট ক্রিকেট
titleC. কাউন্টি ক্রিকেট
titleD. অবসর
উত্তর: titleB
মুক্তির পর, "মোর" চলচ্চিত্রটি সমালোচকদের নিকট থেকে নেতিবাচক পর্যালোচনা অর্জন করে, এবং দর্শক ও চলচ্চিত্র বোদ্ধাদের বিতর্কিত পর্যালোচনার সম্মুখীন হয়েছিল, যারা মূলত চলচ্চিত্রে ড্রাগের ব্যবহার ও এর প্রভাব সম্পর্কে মন্তব্য করেছে। তবে পরবর্তী বছরগুলিতে, চলচ্চিত্রটি সমালোচকদের প্রশংসা পেয়েছে। পর্যালোচনা সমষ্টিগত ওয়েবসাইট রটেন টম্যাটোসে-এ, চলচ্চিত্রটি ৫৪৪ রেটিংয়ের উপর ভিত্তি করে অনুমোদিত দর্শকদের ৭২% রেটিং লাভ করেছে, যেখানে ৩.৬/৫ গড় রেটিং সহ ৩টি পর্যালোচনা ছিলো। অ্যালোসিনে-তে, যা পর্যালোচনার জন্য ওজনদ্বার গড় রেটিং নির্ধারণ করে, চলচ্চিত্রটি ৩৭ জন সমালোচকদের উপর ভিত্তি করে ৩.৭ স্কোর লাভ করেছে।

চলচ্চিত্রটির সামগ্রিক নকশা সম্পর্কে চলচ্চিত্র সমালোচক রজার ইবার্ট মন্তব্য করেছেন, ""মোর" দুটি হেনডনিস্টিক তরুণ-তরুণীর সম্পর্কে একটি অদ্ভুত, খামখেয়ালী চলচ্চিত্র, যারা নিজেদের মাদাসক্তির মধ্য দিয়ে ধ্বংস করেছিল। আরো স্পষ্টতর ভাবে, এটি এক অদ্ভুত আমেরিকান তরুণীর সম্পর্কে যে তার জার্মান প্রেমিককে ধ্বংস করে এবং একই প্রক্রিয়ায় নিজেকেও ধ্বংস করে ... চলচ্চিত্রের মূল বার্তাটি এমন যে: মৃত্যু আবশ্যিক, তবে এ কেমন উপায়।"

সঠিক অনুচ্ছেদ শিরোনাম কোনটি?
titleA. সঙ্গীত এবং সাউন্ডট্র্যাক
titleB. সমালোচনামূলক অভ্যর্থনা
titleC. উৎপাদন
titleD. হোম মিডিয়া
উত্তর: titleB
সেরিগ মার্কিন চিত্রশিল্পী জ্যাক ইয়ংগারম্যানকে (জ. ১৯২৬) বিয়ে করেন এবং পরবর্তীতে তাদের বিবাহবিচ্ছেদ হয়। ইয়ংগারম্যান প্যারিসে একোল দে বু-আর্তসে পড়াকালীন তাদের পরিচয় হয়। তাদের একমাত্র পুত্র ডানকানের জন্ম হয় ১৯৫৬ সালে প্যারিসে। ডানকান একজন সঙ্গীতজ্ঞ ও সুরকার। তিনি ফ্রান্স ও মার্কিন যুক্তরাষ্ট্রে কাজ করে থাকেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. কর্মজীবন
titleC. মৃত্যু
titleD. ব্যক্তিগত জীবন
উত্তর: titleD
কাচমতি নদী উৎপত্তিস্থল থেকে পূর্ব-পশ্চিম অভিমুখে প্রায় ২ কিলোমিটার পথ পাড়ি দিয়েছে। এরপর উত্তর-দক্ষিণ অভিমুখে কাহারোল উপজেলার ৫নং সুন্দরপুর ইউনিয়ন হয়ে দিনাজপুর সদর উপজেলার ২নং সুন্দরবন ইউনিয়ন ও ১নং চেহেলগাজী ইউনিয়নে প্রবাহিত হয়েছে। সর্পিলাকার গতিপ্রকৃতির এই নদীটি সর্বশেষ দিনাজপুর পৌরএলাকায় প্রবাহিত হয়েছে।

সঠিক অনুচ্ছেদ শিরোনাম কোনটি?
titleA. প্রবাহ
titleB. উৎস
titleC. মোহনা
titleD. অন্যান্য তথ্য
উত্তর: titleA
জোটের মধ্যে সংঘাতের ফলে উপরাষ্ট্রপতি আলি সালিম আল-বাইদ ১৯৯৩ সালের আগস্ট স্বেচ্ছানির্বাসিত হন। দক্ষিণ ইয়েমেনের সাবেক প্রধানমন্ত্রী হায়দার আবু বকর আল-আত্তাস প্রধানমন্ত্রী হিসেবে দায়িত্বপালন করতে থাকেন। তবে রাজনৈতিক মতদ্বৈততার জন্য তার সরকার অকার্যকর হয়ে পড়ে। উত্তর ও দক্ষিণ ইয়েমেনের নেতাদের আলাপের পর ১৯৯৪ সালের ২০ ফেব্রুয়ারি আম্মানে সমঝোতা স্বাক্ষরিত হয়। এসত্ত্বেও সংঘাত চলমান থাকে এবং ১৯৯৪ সালের মে মাসে গৃহযুদ্ধ শুরু হয়।

দক্ষিণের নেতারা ১৯৯৪ সালের ২১ মে নতুন ইয়েমেন গণতান্ত্রিক প্রজাতন্ত্র গঠন করেন। কিন্তু আন্তর্জাতিক সম্প্রদায় একে স্বীকৃতি দেয়নি। দক্ষিণ ইয়েমেনের বহিষ্কৃত নেতা আলি নাসির মুহাম্মদ বিচ্ছিন্নতাবাদীদের বিরুদ্ধে সামরিক অপারেশনে সহায়তা করেছিলেন। ৭ জুলাই গৃহযুদ্ধ শেষ হয়।

যুদ্ধের পর ইয়েমেনি সোশ্যালিস্ট পার্টির নেতাবৃন্দ ১৯৯৪ সালের জুলাই মাসে নতুন পলিটব্যুরো নির্বাচন করেন। ইসলাহ দল সেপ্টেম্বরে দলের সম্মেলন আয়োজন করে। পরের বছর ১৯৯৫ সালের জুন মাসে জেনারেল পিপল'স কংগ্রেসও সম্মেলন করে।

১৯৯৪ সালে সংবিধান সংশোধন করে প্রেসিডেন্সিয়াল কাউন্সিল বাতিল করা হয়। সে বছরের ১ অক্টোবর সংসদের ভোটে আলি আবদুল্লাহ সালেহ ৫ বছর মেয়াদে রাষ্ট্রপতি নির্বাচিত হন।

সঠিক অনুচ্ছেদ শিরোনাম কোনটি?
titleA. পটভূমি
titleB. একত্রীকরণ
titleC. পরিবর্তনসমূহ
titleD. গৃহযুদ্ধ
উত্তর: titleD
শাহ আলীর স্মাধি যে মসজিদে অবস্থিত তা তার নামে শাহ আলী মসজিদ হিসাবে পরিচিতি লাভ করলেও মূলত তা তার আগমনপূর্ব একটি ঐতিহাসিক মসজিদ। দিল্লী সম্রাট কর্তৃক মিরপুরে মসজিদটি নির্মিত হয়। একটি ঐতিহাসিক সূত্র হতে জানা যায়, বাংলার স্বাধীন সুলতান শামসুদ্দীন ইউসুফ শাহের রাজত্বকালে (১৪৭৪-১৪৮১) এ অঞ্চলের গভর্নর জহিরউদ্দীন খান ১৪৮০ খৃষ্টাব্ধে এটি নির্মাণ করেন। ঢাকায় আদি ইট নির্মিত যে সকল পুরার্কীতি বা ঐতিহাসিক স্থাপত্য দেখা যায় তার মধ্যে বিনতা বিবির মসজিদটি (১৪৫৭) সর্বপ্রথম নির্মিত হয়। এরপরই নির্মিত হয় শাহ আলীর মসজিদ।

সঠিক অনুচ্ছেদ শিরোনাম কোনটি?
titleA. শাহ আলী থানা ও কলেজ
titleB. তরীকার ধারা
titleC. ঐতিহাসিক পটভূমী
titleD. শাহ আলীর মসজিদ
উত্তর: titleD
এই সূরার আয়াতসমূহ নবী মুহাম্মদ কে উদ্দেশ্য করে বর্ণিত। মক্কা বিজয়ের লক্ষণসমূহ পরিস্ফুট হয়ে ওঠা এবং এ বিজয়ের মাধ্যমে দুনিয়াতে ইসলামের রাসুল মুহাম্মদ -এর আগমন ও অবস্থানের উদ্দেশ্য পূর্ণ হয়ে যাওয়ার সমাসন্নতার পরিপ্রেক্ষিতে এই সূরাটি নাযিল হয়ে থাকবে। এ সূরার অন্যতম তাৎপর্য এই যে মৃত্যু নিকটবর্তী প্রতীয়মান হলে মুসলমান ব্যক্তিকে তাসবীহ ও ইস্তেগফার করতে হবে। আয়িশা (রা:) থেকে বর্ণিত যে, সূরা আন নছর নাযিল হওয়ার পর রাসুল প্রত্যেক নামাযের পর ‘সুবহানাকা রাব্বানা ওয়া বেহামদিকা আল্লাহুম্মাগ ফিরলি’ দুয়াটি পাঠ করতেন। উম্মে সালমা থেকে বর্ণিত যে, সূরা আন নছর নাযিল হওয়ার পর থেকে রাসুল (সা:) সর্বাবস্থায় ‘সুবহানাল্লাহে ওয়া বেহামদিহি আস্তাগফিরুল্লাহা ওয়া আ তুউবু ইলাইহি’ দুয়াটি পাঠ করতেন এবং, অতঃপর, এই দুয়া পাঠের যুক্তিস্বরূপ সূরাটি তিলাওয়াত করতেন। 
সঠিক অনুচ্ছেদ শিরোনাম কোনটি?
titleA. বিষয়বস্তুর বিবরণ
titleB. আয়াতসমূহ
titleC. বাংলা অনুবাদ
titleD. শানে নুযূল
উত্তর: titleD
ওয়ারিস শাহ প্রধানত "হীর রাঞ্জা" নামক কবিতার লেখক হিসেবে পরিচিত যার পঙ্কতিগুলো পাঞ্জাবী সাহিত্যের গুপ্তধন হিসেবে বিবেচিত হয়ে থাকে।
অষ্টাদশ শতাব্দির রাজনৈতিক প্রেক্ষাপট এবং পাঞ্জাবে অতিবাহিত তার জীবনের প্রতিটি ক্ষণের বাস্তুবিক চিত্রায়ন অনন্য হয়ে রয়েছে এবং সমগ্র কবিতাটি পাঞ্জাবী জীবনের রঙ্গীন ও মনোমুগন্ধকর চিত্রের সমাহার।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কতিপয় রচনা
titleC. গণমাধ্যমে চরিত্রায়ণ
titleD. শিল্পকর্ম
উত্তর: titleD
এ সব পরগণা থেকে প্রাপ্ত রাজস্ব এবং লবণ খাত থেকে আদায়কৃত শুল্কের নিরাপত্তার জন্য এ অঞ্চলে একটি পুলিশী থানা স্থাপন ছিল জরুরি। তাছাড়া অষ্টাদশ শতকের শেষের দিকে বলেশ্বর ও কচুয়া নদীতে নৌ-ডাকাতি ছিল নৈমিত্তিক ব্যাপার। এ সময় বলেশ্বর নদীপথে কলকাতার সঙ্গে ঢাকা-সিলেট আসাম ও কাছাড় পথে নৌ-যাতায়াত ছিল। লিন্ডসে নামক সিলেটের একজন কালেক্টর ও ম্যাজিস্ট্রেট কলকাতা থেকে নৌ-পথে সিলেট যাওয়ার পথে কচা নদীতে নৌ-ডাকাতের কবলে পড়েন। ফলে ফোর্ট উইলিয়াম থেকে ঢাকার প্রাদেশিক কাউন্সিলের কাছে নির্দেশ আসে বলেশ্বর নদীতে জল থানা স্থাপন করার। ১৭৯০ সালে গভর্নর লর্ড কর্নওয়ালিশ ভারত শাসন ব্যবস্থায় পরিবর্তন ঘটান এবং জেলা সৃষ্টি করেন। ১৭৯৭ সালে ঢাকা-জালালপুর জেলা থেকে আলাদা করে বাখরগঞ্জ জেলা সৃষ্টি করা হয় এবং বৃহত্তর জেলাগুলোতে সার্কেল থানা ও পুলিশ ফাঁড়ি থানা স্থাপন করা হয়। বাখরগঞ্জ জেলা সৃষ্টি করে যে ১০টি থানা স্থাপিত হয়েছিল তার মধ্যে বর্তমান পিরোজপুর অঞ্চলে টগরা, কাউখালী ও কেওয়ারী থানা ছিল অন্যতম। কালীগঙ্গা নদীতীরে ছিল কেওয়ারী থানার অবস্থান। স্বরূপকাঠি, নাজিরপুর, বানারীপাড়া এবং ঝালকাঠির একাংশ ছিল এ থানার অন্তর্গত। নদীভাঙ্গনে কেওয়ারী থানাই পরবর্তীতে স্বরূপকাঠিতে স্থানান্তরিত হয়। পক্ষান্তরে, পাড়েরহাটে ছিল টগরা থানার প্রধান কেন্দ্র। বর্তমান পিরোজপুর, ভাণ্ডারিয়া, কাঠালিয়া, বামনা, পাথরঘাটা, মঠবাড়িয়া ছিল এ থানার অন্তর্গত। পরে ১৮৫৯ সালে মঠবাড়িয়ায় আলাদা থানা প্রতিষ্ঠিত হয়। বর্তমান কাউখালী, রাজাপুর ও ঝালকাঠির একাংশ নিয়ে ছিল কাউকালী থানা। মোগল আমল থেকেই কাউখালী ছিল মোগলদের লবণ শুল্ক কেন্দ্র। কথিত আছে যে, ১৬২৮ সালে যুবরাজ শাহাজাহান ঢাকা সফরকালে কাউখালী আসেন এবং সেলিমাবাদ পরগনার জমিদার মদন মোহন তার সাথে দেখা করেন। এ সময় ঝালকাঠির লুত্ফাবাদ ছিল সেলিমাবাদ পরগনার সদর দফতর। ১৬৫৮ সালে রায়ের কাঠির জঙ্গল আবাদ করে জমিদার রুদ্র নারায়ণ রায় লুত্ফাবাদ থেকে পিরোজপুরের রায়ের কাঠিতে এসে বসবাস শুরু করলে রায়েরকাঠিকে কেন্দ্র করেই পিরোজপুর অঞ্চলের নতুন নতুন আবাদ ও সমৃদ্ধি ঘটতে শুরু করে। ঝালকাঠির সন্নিকটে সুতালরি বন্দর, রায়ের কাঠির নিকটস্থ বন্দর কুমারখালী ও পার্শ্ববর্তী রাজগঞ্জ বা রাজারহাট, বাখরগঞ্জ, বারৈকরন ও নলছিটি ছিল অষ্টাদশ শতকে সেলিমাবাদ পরগনার গুরুত্বপূর্ণ ব্যবসা-বাণিজ্য কেন্দ্র। ফলে এ অঞ্চল মোগল নবাব, অমাত্য ও ইস্ট ইন্ডিয়া কোম্পানিসহ দেশি-বিদেশি বণিকদের নজরে আসে। লবণ ব্যবসার পাশাপাশি চালের ব্যবসাও ছিল লাভজনক। বহু আর্মেনিয়ান, পর্তুগীজ ব্যবসায়ী, ঢাকার লৌহজং-এর পাল চৌধুরী, কুণ্ডু ও ঢাকার নবাব পরিবারের ইউরোপীয়দের সাথে লবণ ব্যবসা উনিশ শতকের মাঝামাঝি পর্যন্ত অব্যাহত ছিল। তাছাড়া লবণ শুল্ক আদায়ের জন্য চরখালী, রমনা-বামনা ও গুলশাখালীতে ছিল লবণ চৌকি। ১৮২৯ সনে এ এলাকা ঢাকা বিভাগের 'কমিশনার অব রেভিনিউ'-এর অধীনে আসে। তবে অষ্টাদশ শতকের শেষের দিকে ব্যবসা দেখাশুনার জন্য বারৈকরণে কোম্পানির রেসিডেন্ট বসবাস করতো ও ১৭৭০ এবং ১৭৮৭ সালের দুর্ভিক্ষের সময়ে বহু দেশীয় ও ইংরেজ বণিক সেলিমাবাদ অঞ্চলে চালের ব্যবসায় ঝুঁকে পড়ে। ইস্ট ইন্ডিয়া কোম্পানির রেকর্ডে দেখা যায় জনৈক আর্মেনিয়ান খাজা কোয়ার্ক বা 'কাউ' সাহেবের লবণ ব্যবসা ছিল কাউখালীতে। তার নামেই কাউখালীর নামকরণ হয়েছে। তাদের নিরাপত্তা দেয়ার জন্য এ অঞ্চলে কোম্পানির বরকন্দাজ নিয়োগ করা হলেও আনুষ্ঠানিকভাবে পুলিশী থানা স্থাপন না করা পর্যন্ত কোন স্থায়ী নিরাপত্তা ব্যবস্থা ছিল না।

সঠিক অনুচ্ছেদ শিরোনাম কোনটি?
titleA. ভূ-ভাগের গঠন
titleB. শিক্ষা
titleC. প্রথম পুলিশী থানা
titleD. পিরোজপুরের উপভাষা
উত্তর: titleC
২০১৮ সালের ২রা আগস্ট তারিখে, উয়েফা ঘোষণা করেন যে, পোল্যান্ডের রেফারি জাইমন মার্চিনিয়াক এই ম্যাচের পরিচালনা করবেন। মার্চিনিয়াক ২০১১ সাল হতে ফিফা আন্তর্জাতিক রেফারি তালিকাভুক্ত রেফারি এবং তিনি ২০১৬ উয়েফা ইউরো ও ২০১৮ ফিফা বিশ্বকাপের মতো প্রতিযোগিতায় পরিচালনার দায়িত্ব পালন করেছেন। তার সাথে তার দেশেরই আরো দুই রেফারি, পাওয়েল সকোলনিকি ও তমাজ লিসৎকিয়েউইজ সহকারী রেফারি হিসেবে, পাওয়েল রাজকোভস্কি ও তমাজ মুসিয়াল অতিরিক্ত সহকারী রেফারি হিসেবে এবং রাদোস্লাভ সিয়েজকা সংরক্ষিত সহকারী রেফারি হিসেবে এই ম্যাচে দায়িত্ব পালন করবেন। রোমানিয়ান রেফারি অভিদিউ হাতেগান এই ম্যাচের চতুর্থ পরিচালক হিসেবে দায়িত্ব পালন করবেন।

সঠিক অনুচ্ছেদ শিরোনাম কোনটি?
titleA. প্রাক-ম্যাচ
titleB. মাঠ
titleC. কর্মকর্তা
titleD. বিস্তারিত
উত্তর: titleC
ভিটামিন বি১-এর রাসায়নিক নাম থায়ামিন যা একটি বর্ণহীন, কেলাসাকৃতির পদার্থ। থায়ামিন শরীরের ভিতর থায়ামিন পাইরোফস্ফেটে পরিণত হয় যা কার্বোহাইড্রেট বিপাকে একটি সহ-উৎসেচক (যা উৎসেচকের সাথে মিলিত হতে হয়ে কিছু আংশিক বিক্রিয়া অণুঘটিত করে) হিসেবে কাজ করে । থায়ামিনের অভাবে বেরিবেরি রোগ হয় যা পেশী দূর্বল করে দেয়। এছাড়াও হৃৎপিণ্ডের আকার বেড়ে যাওয়া, পায়ে খিল ধরা এবং চূড়ান্ত পর্যায়ে হৃৎযন্ত্রের ক্রিয়া বন্ধ হয়ে মৃত্যুর কারণ হিসেবে এই ভিটামিনের অভাব কাজ করে। স্নায়ু উদ্দীপক পদার্থ সংশ্লেষণে এটি ভূমিকা রাখে। সবচেয়ে বেশি থায়ামিন সমৃদ্ধ খাদ্যের মধ্যে রয়েছে: শূকরের মাংস, যকৃত, হৃৎপিণ্ড এবং বৃক্কের মাংস, ভাঁটিখানার ঈস্ট, চর্বিহীন মাংস, ডিম, ঢেকিছাটা চাল, শস্যদানা, গমের বীজ, বৈঁচী (এ ধরনের বীচিশূন্য ফল),চিনাবাদাম এবং শুঁটি। শস্যপেষাই কলের মাধ্যমে শস্যদানা ঝালঅই করার সময় এর থায়ামিনসমৃদ্ধ অংশগুলো নষ্ট হয়ে যায়। তাই চাল বা পেষাইকৃত গমে থায়ামিনের পরিমাণ কম থাকে। বর্তমানকালের গবেষণায় চাল ও গমে থায়ামিনের পরিমাণ বেশ বাড়ানো সম্ভব হয়েছে, তথাপি অনুন্নত বা উন্নয়নশীল দেশগুলোতে এই সমস্যা রয়েই গেছে।

সঠিক অনুচ্ছেদ শিরোনাম কোনটি?
titleB. ভিটামিন বি ওয়ান বা থায়ামিন
titleC. [[ভিটামিন সি]] বা [[অ্যাস্করবিক অ্যাসিড]]
titleD. [[ভিটামিন বি সিক্স]]
উত্তর: titleB
মো. আবুল খায়েরের জন্ম পিরোজপুরের কাউখালী উপজেলার কাঁঠালিয়া গ্রামে, ১ এপ্রিল ১৯২৯। বাবা আবদুর রাশেদ, মা সৈয়দা ফখরুননেছা। পিরোজপুর সরকারি স্কুল থেকে ১৯৪৫-এ প্রথম বিভাগে প্রবেশিকা পাস করে কলকাতার প্রেসিডেন্সি কলেজে পড়াশোনা করেন। ১৯৪৭-এ প্রথম বিভাগে আইএ পাস করে ভর্তি হন ঢাকা বিশ্ববিদ্যালয়ে। এখান থেকে ১৯৫০ সালে ইতিহাসে অনার্স (দ্বিতীয় শ্রেণিতে তৃতীয়) এবং ১৯৫১ সালে এমএ পাস করেন। ১৯৫৯ সালে যুক্তরাষ্ট্রের ক্যালিফোর্নিয়া বিশ্ববিদ্যালয় থেকে ইতিহাসে এমএ এবং ১৯৬২ সালে আমেরিকান ইতিহাসে পিএইচডি ডিগ্রি অর্জন।

সঠিক অনুচ্ছেদ শিরোনাম কোনটি?
titleA. পরিবার
titleB. কর্মজীবন
titleC. মৃত্যু
titleD. জন্ম ও শিক্ষাজীবন
উত্তর: titleD
স্বাধীনতার পরে ১৯৪৮ খৃষ্টাব্দের ১২ই মে এই কলেজের নাম পরিবর্তন করে এর রূপকার ডঃ রাধাগোবিন্দ করের নামে রাধাগোবিন্দ কর মেডিক্যাল কলেজ ও হাসপাতাল রাখা হয়।

১৯৪৯ খৃষ্টাব্দে স্যার নীলরতন সরকার গবেষণা কেন্দ্রে আরো দুটি তল তৈরী হয় এবং এই সালেই পশ্চিমবঙ্গের তৎকালীন রাজ্যপাল ডঃ কৈলাসনাথ কাটজু বেঙ্গল ইমিউনিটি থেরাপিউটিক ব্লকের উদ্বোধন করেন। ১৯৫৪ খৃষ্টাব্দে লেডি বঙ্গবালা মুখার্জী নার্সদের জন্য নির্মিত আবাসনের উদ্বোধন করেন।.

১৯৮৯ খৃষ্টাব্দে স্ত্রীরোগবিভাগের অধীনে জরায়ুনালীতে বন্ধ্যাত্বকরণের পর পুনরায় গর্ভ ধারণে ইচ্ছুক মহিলাদের চিকিৎসার জন্য একটি বিভাগ চালু হয়। এই সালের মার্চ মাস থেকে অবেদনবিদ্যা বিভাগের অধীনে ডঃ বিধান চন্দ্র রায় স্মারক ক্যাজুয়ালটি ভবনের সাত তলায় ছয় শয্যা বিশিষ্ট একটি অবেদন পরবর্তী তত্ত্বাবধান কেন্দ্র চালু হয়।

২০০০ খৃষ্টাব্দে নতুন দিল্লীর রাষ্ট্রীয় স্বাস্থ্য এবং পরিবার কল্যাণ সংস্থান এই কলেজের কমিউনিটি মেডিসিন বিভাগকে পশ্চিমবঙ্গ ও সিকিম রাজ্যের এইডস রোগের নজরদারীর আঞ্চলিক সমন্বয় কেন্দ্র হিসেবে নির্বাচন করে। ২০০৫ খৃষ্টাব্দে এই কলেজের বক্ষরোগ বিভাগকে সংশোধিত জাতীয় যক্ষ্মা নিয়ন্ত্রণ প্রকল্পের অধীনে পূর্ব ভারতের আঞ্চলিক সংযোগকারী কেন্দ্রে পরিণত করা হয়। ।

সঠিক অনুচ্ছেদ শিরোনাম কোনটি?
titleA. রাধাগোবিন্দ কর মেডিক্যাল কলেজ ও হাসপাতাল
titleB. দ্য ক্যালকাটা মেডিক্যাল স্কুল অ্যান্ড কলেজ অব ফিজিসিয়ানস অ্যান্ড সার্জেন্স অব বেঙ্গল
titleC. স্যার কেদারনাথ দাস প্রসূতি ভবন
titleD. ইনস্টিটিউট অব কার্ডিওভাস্কুলার সায়েন্সেস
উত্তর: titleA
একটি কিববুটজ একটি ইস্রায়েলি সম্মিলিত সম্প্রদায়। আন্দোলনটি সমাজতন্ত্র এবং ইহুদিবাদকে একত্রিত করে বাস্তব শ্রম জায়নিজমের একধরনের সন্ধান করে । সাম্প্রদায়িক জীবন বেছে নেওয়া এবং তাদের নিজস্ব মতাদর্শে অনুপ্রাণিত কিববুটজ সদস্যরা একটি সাম্প্রদায়িক জীবনযাত্রার বিকাশ করেছিলেন। বেশিরভাগ পুঁজিবাদী উদ্যোগ এবং নিয়মিত শহরে পরিণত হলেও কিববুটজিম ইউটোপিয়ান সম্প্রদায় হিসাবে বেশ কয়েকটি প্রজন্ম ধরে বেঁচে ছিল। 

আদিবাসী সম্প্রদায়গুলিতে সহযোগিতা, বিশেষত আমেরিকাতে, প্রায়শই সমগ্র সম্প্রদায়কে নমনীয় নেতৃত্বের সাথে একটি অনুভূমিক কাঠামোয় একটি সাধারণ লক্ষ্যের দিকে কাজ করে জড়িত। কিছু আদিবাসী আমেরিকান সম্প্রদায়ের শিশুরা বড়দের সাথে সহযোগিতা করে। শিশুরা তাদের দক্ষতা অনুসারে কাজগুলি গ্রহণ করে উদ্দেশ্যগুলি পূরণের প্রক্রিয়াতে অবদান রাখতে পারে। 

দেশীয় শেখার কৌশলগুলি পর্যবেক্ষণ এবং পিচিংয়ের মাধ্যমে শেখার সমন্বয়ে গঠিত। উদাহরণস্বরূপ, মায়ান পিতৃপুরুষ এবং ঐতিহ্যবাহী আদিবাসী শেখার শিশুদের নিয়ে অধ্যয়ন পশ্চিমা স্কুলের পড়াশুনার সাথে মায়ার পিতাদের তুলনায় 3 ডি মডেল ধাঁধা তৈরি করার সময় আরও বেশি করে সহযোগিতায় একসাথে কাজ করেছিল। এছাড়াও, অ্যান্ডিসের চিলিহুহানি লোকেরা কাজকে মূল্য দেয় এবং ওয়ার্ক পার্টি তৈরি করে যাতে সম্প্রদায়ের প্রতিটি পরিবারের সদস্যরা এতে অংশ নেয়। আদিবাসী-ঐতিহ্য সম্প্রদায়ের শিশুরা স্বেচ্ছায় বাড়ির আশেপাশে সহায়তা করতে চায়। 

মেক্সিকোয়ের মাজাহুয়া আদিবাসী সম্প্রদায়ের মধ্যে, স্কুল শিশুরা তাদের শ্রেণিকক্ষে অবদান রেখে, সামগ্রিকভাবে কার্যক্রম সম্পূর্ণ করে, বক্তব্য দেওয়ার সময় তাদের শিক্ষককে সহায়তা এবং সংশোধন করে কোনও ভুল করার সময় উদ্যোগ এবং স্বায়ত্তশাসন দেখায়। পঞ্চম এবং ষষ্ঠ গ্রেডের সম্প্রদায়ের সাথে শিক্ষকেরা শ্রেণিকক্ষের জানালা স্থাপন করে কাজ করেন; স্থাপনটি একটি শ্রেণি প্রকল্পে পরিণত হয় যেখানে শিক্ষার্থীরা শিক্ষকের পাশাপাশি প্রক্রিয়াতে অংশ নেয়। তারা সবাই নেতৃত্বের প্রয়োজন ছাড়াই এক সাথে কাজ করে এবং তাদের চলাচলগুলি সমস্ত সুসংগত এবং সাবলীল। এটি কোনও নির্দেশনার প্রক্রিয়া নয়, বরং একটি হ্যান্ডস-অন অভিজ্ঞতা যার মাধ্যমে শিক্ষার্থীরা শিক্ষকের সাথে একটি সমন্বয়কারী গোষ্ঠী হিসাবে কাজ করে, ভূমিকা পরিবর্তন করে এবং কার্য ভাগ করে নেওয়ার কাজ করে। এই সম্প্রদায়গুলিতে, সহযোগিতার উপর জোর দেওয়া হয় এবং শিক্ষার্থী উদ্যোগ নিতে বিশ্বাসী। একটি কাজ করার সময়, অন্যজনআন্তরিকভাবে লক্ষ্য রাখে এবং সকলকে আরও জটিল অংশগুলি সম্পন্ন করার জন্য আরও অভিজ্ঞ পদক্ষেপের সাথে কাজ করার চেষ্টা করার অনুমতি দেওয়া হয়, আবার অন্যরাও খুব মনোযোগ দেয়। 

সঠিক অনুচ্ছেদ শিরোনাম কোনটি?
titleA. স্কান্ক(পরাজিত করা) ওয়ার্কস
titleB. কিববুটজ (1890)
titleC. ব্যালে
titleD. মুক্তবাজারে সহযোগিতা
উত্তর: titleB
মূলতঃ ব্যাটসম্যান হিসেবে খেলতেন ব্রায়ান লাকহার্স্ট। এছাড়াও, অল-রাউন্ডারের ভূমিকায়ও অবতীর্ণ হতেন তিনি। ৪২.৮৭ গড়ে ৬৪ উইকেট পান। ডানহাতে ব্যাটিং করলেও স্লো লেফট-আর্ম স্পিন বোলিংয়ে অভ্যস্ত ছিলেন। তবে, খুব কম সময়ই টেস্ট খেলায় তাকে বোলিং করার জন্য আমন্ত্রণ জানানো হতো।

খেলায় জয়ের কোন সম্ভাবনা না থাকলেই কেবল তিনি বল হাতে মাঠে নামতেন। এ পর্যায়ে একটিমাত্র টেস্ট উইকেট পান তিনি।

সঠিক অনুচ্ছেদ শিরোনাম কোনটি?
titleA. অবসর
titleB. কাউন্টি ক্রিকেট
titleC. খেলার ধরন
titleD. ব্যক্তিগত জীবন
উত্তর: titleC
১৯৩১ থেকে ১৯৩৩ সাল পর্যন্ত নেলসন কলেজে ডগ ফ্রিম্যান অধ্যয়ন করেছিলেন। ১৯৩১-৩২ মৌসুমে কলেজ দলের পক্ষে নেলসন ক্লাব প্রতিযোগিতার একটি খেলায় ১৮ উইকেট লাভ করেন। ৮/৬৪ বোলিং পরিসংখ্যান গড়ার পর ১০/১৩২ পান।

১৯৩২-৩৩ মৌসুম থেকে ১৯৩৩-৩৪ মৌসুম পর্যন্ত ডগ ফ্রিম্যানের প্রথম-শ্রেণীর খেলোয়াড়ী জীবন চলমান ছিল। ডগ ফ্রিম্যান লেগ স্পিনার ছিলেন। টেস্ট ক্রিকেটে অভিষেক ঘটার দুইমাস পূর্বে জানুয়ারি, ১৯৩৩ সালে প্রথম-শ্রেণীর ক্রিকেটে অভিষেক ঘটে তার। ওয়েলিংটনের সদস্যরূপে অকল্যান্ডের বিপক্ষে ৪/৮৫ ও ৫/১০২ বোলিং পরিসংখ্যান গড়েন। এ পর্যায়ে তাকে উদীয়মান ক্রিকেটার হিসেবে ৩৫ বছর বয়সী ডিআর গারার্ডের চেয়ে এগিয়ে রাখা হয়েছিল।

১৯৩২-৩৩ মৌসুমে ডগলাস জারদিনের নেতৃত্বাধীন ইংল্যান্ড ক্রিকেট দল নিউজিল্যান্ড গমন করে। সফররত এমসিসি দলের বিপক্ষে নিজস্ব দ্বিতীয় প্রথম-শ্রেণীর খেলায় অংশ নেন। এডি পেন্টার, ওয়ালি হ্যামন্ড ও লেস অ্যামিসের উইকেট নিয়ে ৩/৭১ পান। জানুয়ারি ও ফেব্রুয়ারি, ১৯৩৩ সালে হক কাপ প্রতিযোগিতায় অংশ নেন। নেলসনের সদস্যরূপে হক কাপের দুই খেলায় অংশ নিয়ে ১৩৩ রান খরচায় ১৩ উইকেট পান।

সঠিক অনুচ্ছেদ শিরোনাম কোনটি?
titleA. অবসর
titleB. আন্তর্জাতিক ক্রিকেট
titleC. প্রথম-শ্রেণীর ক্রিকেট
titleD. ব্যক্তিগত জীবন
উত্তর: titleC
লোকমুখে প্রায়ই শোনা যায় যে, মহাভারতের সময়কালে এখানে রাজ দরবার এবং অসুরকুল উভয়েরই সহাবস্থান ছিলো এবং কোটাসুর ছিলো কৌটেশ্বর রাজত্বের জনপদ ও সদর দপ্তর। বর্তমান কোটাসুর নামটি প্রাচীন কৌটেশ্বর রাজ্যের নাম থেকে এসেছে বলে অনুমান করা হয়। নিকটস্থ ময়ূরেশ্বরের কুণ্ডলতলাকে কেন্দ্র করেই জড়িয়ে রয়েছে মহাভারতের একটি কাহিনীও। ময়ূরেশ্বর লাগোয়া বীরচন্দ্রপুর থেকে কোটাসুর পর্যন্ত এলাকা মহাভারতের একচক্রধাম হিসাবে পরিচিত। কথিত রয়েছে, অজ্ঞাতবাসের সময় কুন্তী-সহ পাণ্ডবেরা আশ্রয় নেয় লাগোয়া বীরচন্দ্রপুরে।

সঠিক অনুচ্ছেদ শিরোনাম কোনটি?
titleA. ভূগোল
titleB. ইতিহাস
titleC. মদনেশ্বর মন্দির
titleD. পরিবহন
উত্তর: titleB
১৯৮০ সালের ২১ সেপ্টেম্বর মুম্বাইতে জন্মগ্রহণ করেন তিনি। পরিবারিকভাবে তাকে "বেবো" নামে ডাকা হয়। তার পিতা অভিনেতা রণধীর কাপুর এবং মাতা অভিনেত্রী ববিতা শিবদাসানি। তার বড় বোন অভিনেত্রী কারিশমা কাপুর। তার পিতামহ ছিলেন অভিনেতা ও চলচ্চিত্র নির্মাতা রাজ কাপুর, অন্যদিকে তার মাতামহ ছিলেন অভিনেতা হরি শিবদাসানি। তার প্র-পিতামহ ছিলেন অভিনেতা পৃথ্বীরাজ। অভিনেতা ঋষি কাপুর ও রাজীব কাপুর তার চাচা এবং অভিনেত্রী নীতু সিং ও উদ্যোক্তা রিতু নন্দা তার চাচী। তার চাচাতো ভাই অভিনেতা রণবীর কাপুর, আরমান জৈন ও আদর জৈন এবং ব্যবসায়ী নিখিল নন্দ। অভিনেতা শাম্মী কাপুর ও শশী কাপুর তার পিতামহের ভাই এবং অভিনেত্রী সাধনা শিবদাসানি তার মায়ের ফুফু। কারিনার মতে, তার নাম "আন্না কারেনিনা" বই থেকে নেয়া হয়েছে, তার মাতা যখন অন্তঃসত্ত্বা ছিলেন তখন তিনি এই বইটি পড়ছিলেন। কাপুর তার পিতার দিক থেকে হিন্দু পাঞ্জাবি বংশোদ্ভূত এবং মাতার দিক থেকে সিন্ধি ও ব্রিটিশ বংশোদ্ভূত। ছোটবেলায় কারিনা পারিবারিক কারণে হিন্দু ও খ্রিস্টান দুই ধর্মের আবহে বেড়ে উঠেন। কারিনার উচ্চতা পাঁচ ফুট চার ইঞ্চি।

সঠিক অনুচ্ছেদ শিরোনাম কোনটি?
titleA. সম্মাননা
titleB. বিয়ে
titleC. প্রারম্ভিক জীবন
titleD. অভিনয় জীবন
উত্তর: titleC
২০১৩ সালে মুক্তিপ্রাপ্ত চলচ্চিত্র "দ্য ব্লিং রিংয়ে" এমা ওয়াটসন ‘নিকি’ ভূমিকায় অভিনয় করেন। চলচ্চিত্রটি একটি বাস্তব ডাকাতি ঘটনার কাহিনী অবলম্বনে নির্মিত হয়েছে। চলচ্চিত্রটি মিশ্র প্রতিক্রিয়া লাভ করলেও সমালোচকগণ ওয়াটসনের অভিনয়ের ভূয়সী প্রশংসা করেন। ২০১৩ সালে মুক্তিপ্রাপ্ত আরেকটি কমেডি চলচ্চিত্র "দিস ইজ দি ইন্ডে" ওয়াটসন অভিনয় করেন। এখানে ওয়াটসন নিজ ভূমিকায় অবতীর্ণ হন।

২০১২ সালের জুনে ড্যারেন আরোনোফস্কি পরিচালিত "নূহ" চলচ্চিত্রে অভিনয়ের ব্যাপারে ওয়াটসন চূড়ান্ত সিদ্ধান্ত নেন। এটি ২০১৪ সালের মার্চে মুক্তি পায়। "বিউটি এন্ড দ্য বিস্ট" চলচ্চিত্রটির গিলের্মো দেল টরো সংস্করণে অভিনয়ের ব্যাপারে ওয়াটসনের কথাবার্তা হয়। ২০১৩ সালের মার্চে ওয়াল্ট ডিজনি পিকচার্সের "সিন্ডারেলা" নামক চলচ্চিত্রের ‘টিটুলার’ নাম ভূমিকায় অভিনয় করবেন বলে ওয়াটসন জানান। কেনেথ ব্র্যানাগ এটি পরিচালনা করবেন বলে জানা যায় এবং কেট ব্ল্যানচেট চলচ্চিত্রটিতে সৎ মায়ের ভূমিকায় অভিনয় করবেন বলে খবরে প্রকাশিত হয়। ওয়াটসনকেও এই ভূমিকায় অভিনয়ের প্রস্তাব দেয়া হয়, কিন্তু তিনি এই প্রস্তাব গ্রহণ করেননি।

২০১২ সালের চলচ্চিত্র "ইউর ভয়েস ইন মাই হেড"-এ এমা ওয়াটসন অভিনয় করেন। এটি নির্মাণে হ্যারি পটার ধারাবাহিক চলচ্চিত্রের পরিচালক ডেভিড ইয়েটসও জড়িত ছিলেন। কিন্তু ২০১৩ সালে জানা যায় যে, ওয়াটসন চলচ্চিত্রটির শ্রেষ্ঠাংশে এমা ফরেস্ট ভূমিকায় থাকবেন না। বরং এমিলি ব্লান্ট নামের চরিত্রটিতে অভিনয় করবেন। ২০১৩ সালের সেপ্টেম্বর নাগাদ জানা যায় যে, ওয়াটসন আবার এমা ফরেস্ট ভূমিকায় অভিনয় করছেন এবং চলচ্চিত্রটির কাজ নভেম্বরে শুরু হবে। তবে ঐ সময় পরিচালক ফ্রান্সেসকা গ্রেগরিনি চলচ্চিত্রটির পরিচালনার দায়িত্বভার গ্রহণ করেন।

২০১৩ সালের জুনে জানা যায় যে, ওয়াটসন, হ্যারি পটারের নির্মাতা ডেভিড হেয়ম্যানের "কুইন অব দ্য টিয়ার্লিংয়ে" অভিনয় করবেন। এটি একটি বইয়ের কাহিনী অবলম্বনে নির্মিত হবে। ওয়াটসন চলচ্চিত্রটির নির্বাহী প্রযোজক হিসেবে কাজ করবেন এবং এর মূল চরিত্র কেলসি গ্লেন-এর ভূমিকায় অভিনয় করবেন। ওয়ার্নার ব্রস. চলচ্চিত্রটি বাজারজাত করবে।

২০১৩ সালের সেপ্টেম্বরে খবরে প্রকাশিত হয় যে, ওয়াটসন "হোয়াইল উই আর ইয়াং" নামের একটি চলচ্চিত্রে অভিনয় করবেন। এটি অ্যাডিনা হেলপার্নের ২০১০ সালে প্রকাশিত একটি উপন্যাস অবলম্বনে নির্মিত হবে। চলচ্চিত্রটির মূল কাহিনীতে দেখা যায় যে, তাতে একজন দাদি তার কন্যার চেয়ে নাতনীর সাথে বেশি সময় কাটাতে ব্যস্ত রয়েছেন। ওয়াটসন অভিনীত "দ্য পার্ক্স অব বিয়িং আ ওয়ালফ্লাওয়ার" চলচ্চিত্রটির পরিচালকই এই চলচ্চিত্রটি পরিচালনা করবেন। "রিগ্রেসন" চলচ্চিত্রে ওয়াটসন এথান হাউকির বিপরীতে অভিনয় করেন। আলেজান্ড্রো অ্যামিনেবার এই চলচ্চিত্রটি লিখেন। তিনিই এটি পরিচালনা করবেন এবং এটি ২০১৫ সালে মুক্তি পাবে।

মার্কিন সাময়িকী "জিকিউ" ২০১৩ সালের সেপ্টেম্বরে ওয়াটসনকে ওমেন অব দ্য ইয়ার খেতাবে ভূষিত করে। ঐ বছরে প্রায় ৫০০০০ চলচ্চিত্র ভক্তদের ভোটে ওয়াটসন ২০১৩ সালের সর্বাধিক জনপ্রিয় যৌন আবেদনময়ী তারকা হিসেবে নির্বাচিত হন। এই জরিপে ওয়াটসন অভিনেত্রী স্কারলেট জোহানসন ও জেনিফার লরেন্সকে পরাজিত করে এই খেতাব অর্জন করেন।

ওয়াটসন ২০১৪ সালে লস অ্যাঞ্জেলেসে ব্রিটানিয়া অ্যাওয়ার্ডস লাভ করেন। এ বছরেই ওয়াটসন ব্রিটিশ একাডেমি অব ফিল্ম অ্যান্ড টেলিভিশন আর্টস প্রদত্ত ব্রিটিশ আর্টিস্ট অব দ্য ইয়ার পুরস্কার অর্জন করেন। এই পুরস্কারটি ওয়াটসন তার পোষা ইঁদুর মিলিকে উৎসর্গ করেন। "ফিলসফার্স স্টোন" চলচ্চিত্রের কাহিনীতে ওয়াটসনের এই পোষা ইঁদুরটি মারা যায়।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ২০১২–বর্তমান
titleC. ব্যক্তিগত জীবন
titleD. শিক্ষা
উত্তর: titleB
পণ্ডিত ও হাদিস সংগ্রাহক আন-নববীর মতানুযায়ী:
ইবনে 'আব্দুল-বা'র, যে ছিলেন ইবনে হাজমের একজন সমসাময়িক পণ্ডিত, তিনি মন্তব্য করেন:
১৯৮০র শেষের দিকে, ইরানে আয়াতুল্লাহ খোমেনি ও মিশরে মুহাম্মাদ সায়িদ তানতাবি মুখান্নাসদের সমবৈশিষ্ট্যের পুরুষদের জন্য লিঙ্গ পরিবর্তন অস্ত্রপাচারের অধিকারের সমর্থনে ফতওয়া জারি করেন। পাকিস্তানে, হিজড়া হিসেবে বসবাসকারী রূপান্তরিত লিঙ্গের সম্প্রদায়ের সদস্যগণ পুরুষ বা নারী কোনটাই না হওয়ার কারণে তৃতীয় লিঙ্গ হিসেবে দাপ্তরিকভাবে স্বীকৃত।

সঠিক অনুচ্ছেদ শিরোনাম কোনটি?
titleA. হাদিস ও সুন্নতে মুখান্নাসের উল্লেখ
titleB. লিঙ্গ ও যৌনতা
titleC. বিজ্ঞ পর্যালোচনা
titleD. খোজাকরণ
উত্তর: titleC
প্রতিষ্ঠার বছরে সংস্থাটির প্রথম কাজ ছিল আলবেনিয়া-যুগোস্লাভিয়া সীমান্তে যুগোস্লাভিয়া যুদ্ধের শিকার হওয়া হাজার হাজার শরণার্থীদের খাদ্য সরবরাহ ও তাদের জন্য বাসস্থানের ব্যবস্থা সুনিশ্চিত করা। ২০০০ সালে খালসা এইড পূর্ব ভারতের ওডিশায় ঘূর্ণিঝড় আক্রান্ত মানুষদের জন্য ক্ষতিগ্রস্ত বিদ্যালয়গুলো মেরামতে সহায়তা করে। ২০০১ সালে সংস্থাটি তুরস্কে ভূমিকম্পে ক্ষতিগ্রস্ত এলাকায় আর্তমানবতার সেবায় নিয়োজিত ছিল।

উল্লেখ্য যে, খালসা এইডে যারা কাজ করেন, তারা স্বেচ্ছাশ্রমের ভিত্তিতেই কাজ করেন। এইসব স্বেচ্ছাসেবীদের হাজারো ব্যস্ততার মাঝে আর্তমানবতার সেবা করার জন্য সময় বের করতে হয়। সংস্থাটি মূলত যুক্তরাজ্যে বসবাসকারী শিখদের অর্থায়নে পরিচালিত হয়।

সঠিক অনুচ্ছেদ শিরোনাম কোনটি?
titleA. লঙ্গর এইড
titleB. দীর্ঘমেয়াদী পরিকল্পনা
titleC. কার্যক্রম
titleD. ফোকাস পাঞ্জাব
উত্তর: titleC
তুরবত দক্ষিণ এশিয়ার অন্যতম উষ্ণতম শহর, এখানে তাপমাত্রা রেকর্ড করা হয়েছে ৩৩.৫ ডিগ্রি সেলসিয়াস। বিশ্ব আবহাওয়া সংস্থা অনুসারে, ২৮শে মে, ২০১৭ সালে তাপমাত্রা ১২৮.৭ ডিগ্রি ফারেনহাইট (৫৩.৭ সেলসিয়াস, প্লাস বা মাইনাস ০.৪ ডিগ্রি অনিশ্চয়তা) স্পর্শ করেছে, বিশ্ব আবহাওয়া সংস্থা অনুসারে, এটি পৃথিবীতে রেকর্ড হওয়া চারটি উষ্ণতম তাপমাত্রার মধ্যে একটি।

সঠিক অনুচ্ছেদ শিরোনাম কোনটি?
titleA. সংক্ষিপ্ত বিবরণ
titleB. জলবায়ু
titleC. আগ্রহের জায়গা
titleD. ইতিহাস
উত্তর: titleB
৩১ জানুয়ারি, ২০১৩ সালে ২০ সেঞ্চুরি ফক্স ডাই হার্ড এর ২৫তম বার্ষিকী উপলক্ষে ডাই হার্ড (১৯৮৮) থেকে কিছু অংশ প্রদশন করে। এর পরপরই অ্য গুড ডে টু ডাই হার্ডের প্রদর্শনী অনুষ্ঠিত হয়। এছাড়া বাণিজ্যিক মুক্তি উপলক্ষে দুটি ভিন্ন ভিন্ন প্রদর্শনীর আয়োজন কার হয়। একটি অনুষ্ঠিত হয় ৪ ফেব্রুয়ারি, জার্মানির বার্লিনে এবং অপরটি ৭ ফেব্রুয়ারি ইংল্যান্ডের লন্ডনে। অ্য গুড ডে টু ডাই হার্ড বাণিজ্যিকভাবে প্রথম মুক্তি পায় ৬ ফেব্রুয়ারি, ২০১৩ সালে ইন্দোনেশিয়ায়। এরপর পূর্ব ও র্পর্ব-দক্ষিণ এশিয়ান টেরিটোরিতে ৭ ফেব্রুয়ারি মুক্তি দেওয়া হয়।

১৩ ফেব্রুয়ারি যুক্তরাষ্ট্র ও কানাডার মোট ২,৩২৮ টি প্রেক্ষাগৃহে রাতে প্রদর্শনীর জন্য ছাড়া হয়। চলচ্চিত্রটি এরপর ১৪ ফেব্রুয়ারি আইমেক্সসহ মোট ৩,৫৫৩ প্রেক্ষাগৃহে মুক্তি পায়।

অ্য গুড ডে টু ডাই হার্ড ৪ জুন, ২০১৩ সালে ডিভিডি ও ব্লু-রেতে মুক্তি পায়। চলচ্চিত্রটিতে একটি বর্ধিত অংশ রয়েছে যা শুধ ব্লু-রে ভার্সনেই পাওয়া যায়।

সঠিক অনুচ্ছেদ শিরোনাম কোনটি?
titleA. সাউন্ডট্রেক
titleB. কাহিনী
titleC. মুক্তি
titleD. বক্স অফিস
উত্তর: titleC